„ НЧ „ Архангел Андонов 1928 с. Царимир“, Община Съединение

Област Пловдив

**О Т Ч Е Т**

За изпълнение на културната програма на НЧ „ Арх. Андонов 1928“ с. Царимир Община Съединение ,Област Пловдив за 2019 г.

През 2019г. Читалището в с. Царимир, работеше за изпълнение на утвърдената програма и задачите , поставени от закона за Народните Читалища, за поддържане и продължаване традициите и обичаите и обогатяване на културния живот на селото ни.

 Културният ни план е богат с традиционни празници, обичаи и многобройни събития .За да запазим, още съществуващата любов към народното творчество и местните традиции и обичаи, активно работим за привличане на подрастващото поколение-децата от ЦДГ „Светлина“ и учениците и със старите самодейци на селото ни.

В изпълнение на една от значимите си задачи-поддържане на местни обичаи и тази година Читалището беше главен организатор на обичая „ Бабин ден“. На този ден каним бивши и настоящи здравни работници ,баби и майки и отбелязваме празника в заведения в селото с показен ритуал.

Един от най- старите - колоритен и масов е празника „ Муфканица“

, който е може би единствен в страната. На особена почит е огъня ,който прогонва болестите и злите духове от животните. Раздава се обреден хляб, играят се игри, които са били актуални за онова време ,вият се кръшни хора и ръченици. Участват стари самодейци и деца. Цялото село е на мегдана, а също и много гости.

Всяка година се празнува и „ Тодоровден“ , който се е превърнал в традиция за нашето село ..Тодоровден“ се свързва със свети Тодор, един от тримата светли змееборци , който е качен на бял кон с копие в ръка, прогонвайки тъмните сили на зимата. Цялото село и много гости се събират в местността „ Алчака“ , където стопаните представят своите красиви каруци с коне и малки кончета. Голям интерес предизвиква надбягването с коне – кушии. Този празник се организира от Кметството, съвместно с Читалището.

 Празник на жената – „ 8 март“ също се отбелязва. Всички жени- млади и стари се събират в заведенията, веселят се и до късно се вият хора.

Следващите по значимост са великденските празници.

На „ Лазаров ден“ групата „ Лазарки“ ,облечени в празнични носии , обхождат домовете , играят и пеят и отправят благопожелания ,за здравето на всеки дом. Стопаните чакат с нетърпение красивите лазарки.

Местният събор на селото се провежда на 23 и 24 май. Празникът се организира от Кметството , със съорганизатор Читалището.

 На 23.05.2019 г. танцовият състав „ Пендара“ поздрави жителите и гостите на събора с красивите си танци.

На 24 май с участието на деца самодейци бяха поздравени всички настоящи и бивши учители ,културни дейци и гости. За децата бяха организирани спортни и забавни игри. Бяха раздадени много грамоти и награди. Имаше почерпка за всички . Във детското утро участваха деца и родители и гости присъствали на празника.

Организационна дейност

През 2019 г. в НЧ „ Арх. Андонов1928 „ с. Царимир се проведоха 7 заседания на настоятелството .Работихме съвместно с училището, Детската градина , Кметството ,Читалището на гр. Съединение.

 Библиотеката продължи работата си, както с читателите , така и с потребителите за ползване на компютрите по „ Глобални библиотеки“.

БИБЛИОТЕКАТА Е МЯСТО ЗА ИНФОРМИРАНОСТ И ДИАЛОГ И СЪТРУДНИЧЕСТВО

 Проведени културни мероприятия по месеци :

* Месец януари :

06.01.Представена е презентация за творчеството и революционната дейност на великия Христо Ботев-ученици от средния курс-12 деца.

10.01.- За 115 г от рождението на Георги Караславов се представи презентация за творчеството на автора-12 деца.

21.01. 19. г. от смъртта на Йордан Радичков- презентация за творчеството му- 8 деца

* 19.02.2019 г.146 г. от обесването на Васил Левски- беше представена презентация за великия българин-участваха 8 деца и 10 възрастни.

Месец Март :

* 03.03.2019 г. – 140 г. от подписване на Сан Стефанския мирен договор- презентация с ученици и възрастни -16
* 28.03.- 90 г. от рождението на Вера Мутафчиева-презентация за дейността на авторката на велики исторически романи.

Месец Април:

* 140 г. от приемане на Търновската конституция на Княжество България 1879 г.12 участника

Месец Май

* 155 г. от първото честване на празника на Кирил и Методий- презентация за създателите на азбуката-7 деца

Месец Юни

* 01.06.2019 г.- за деня на детето –провеждане на спортен празник-30 деца от Детската градина
* 25.06.- 110 г. от рождението на Димитър Димов –запознаване с творчеството на писателя-драматург- 6 ученика

юли , август и септември- лятна работа с деца- четене на открито и весели игри.

Месец Октомври

* 90 г. от рождението на Йордан Радичков-презентация с 8 деца

Месец Ноември :

* 01.11.2019 г. – За деня на народните будители- презентация с ученици и родители-13 човека.

Месец декември:

Създадена е „Шарена работилничка“ за деца.Включиха се и родители. Със собственни средства и материали бяха изработени коледни картички и украси , които бяха продадени на символични цени .Със средствата от тях, децата направиха мартенички ,които подариха в детската градина и училището в с. Граф Игнатиево.

Създаден е и танцов клуб „ Пендара“ за деца и възрастни , който вече има и участие- в гр. Съединение , с. Малък Чардак , с. Церетелево и с. Граф Игнатиево.

ЗАБАВНИ МЕРОПРИЯТИЯ :

* 01.03.2019 – Ден на самодееца- На този ден се провежда среща с изявени самодейци.
* 01.03.2019 г. – с баба Марта на гости в детската градина
* 08.03.2019 г.- честване празника на жената – поздравления и почерпка.
* 11.05.2019г. Празник на църквата-организатор читалището съвместно с църковното настоятелство.
* 24.05.2019 г. Празнично детско утро с деца и гости на Царимир.
* Месец декември- подготовка за коледни и новогодишни празници. Групата „ Коледари“ се събират и припомнят коледни песни .

БИБЛИОТЕЧНА ДЕЙНОСТ И ОБСЛУЖВАНЕ

Поддържане на библиотечния фонд и подобряване работата с потребителите.

Предоставяне на компютърни и интернет услуги.

Подобряване условията във библиотеката.

 Настоящият отчет е изготвен от Райна Габерова съвместно с читалищното настоятелство.

КУЛТУРНА ПРОГРАМА

За работата на НЧ „ Архангел Андонов1928“ с. Царимир през 2020 година

ЦЕЛИ И ЗАДАЧИ :

Основна задача:

 НЧ „ Архангел Андонов1928“ с. Царимир си поставя ,като основна задача привличане на млади хора и подрастващото поколение ,като им предоставя възможност за изява на талантите и уменията им, чрез организиране и участие в празнични програми и клубове по интереси. Друга не по-маловажна задача е поддържане и обогатяване на библиотечния фонд ,чрез участие в проекти и абонаменти .Ще продължаваме да събираме информация за местните традиции и обичаи , запазвайки любовта на хората към народното творчество и обогатим историята на селото.

 Традиционни празници:

1. Местен обичай „ Бабин ден“ – провеждане на 21.01.2020 г. Читалището отбелязва празника с показен ритуал , като кани настоящи и бивши здравни работници ,баби и млади майки.- За целта са необходими 150.00 лв.
2. Местен обичай „ Муфканица “- провеждане на 12.02.2020 г. Един от най-старите колоритни и масови празници. Обичаят е единствен за страната и отбелязван от различни медии. Раздава се обреден хляб, играят се игри ,актуални за времето си. За провеждането са необходими 1500 лв.
3. Местен обичай „ Лазаровден“- провеждане на 11.04.2020 г. Посрещаме лазарки от детската градина във библиотеката -почерпка- 50.00 лв.
4. 11.05.2020 г.- Честване празника на църквата-организатор църковното настоятелство ,съорганизатор- Читалище.
5. Местен събор- провеждане на 23 и 24 май 2020 г .Участваме в празника на селото ни , като съорганизатори на Кметството. Подготовка за детско утро- състезания с велосипеди, рисунки на хартия и асфалт, забавни игри с деца и родителите им- 200. 00 лв .

 ЯНУАРИ

* 04.01.2020 г.- 235 г. от рождението на Якоб Грим- презентация пред децата от детската градина
* 06.01.2020 г..- 172 г. от рождението на Христо Ботев- презентация с ученици и възрастни в залата на глобални библиотеки.
* 07.01.2020 г. – 210 г. от рождението на Димитър Миладинов-презентация
* 85 г. от рождението на Дамян Дамянов- на чаша кафе със стиховете на автора.

 ФЕВРУАРИ

* 05.02-100 Г. от рождението на Леда Милева- презентация
* 19.02.2020-147 г. от обесването на Васил Левски

МАРТ

* 03.03.2020 г.-Освобождението на България от турско робство
* 11.03.2020 г.- 1915 г. от изобретяването на хартията- детската работилница изработва оригами .
* 25 .03.2020 г.- 130 г. от рождението на Чудомир- презентация и изложба .

 АПРИЛ

* 02.04.2020 г.215 г. от рождението на Ханс Кристиан Андерсен- презентация с деца
* 22.04.2020 г.- 50 г.-ден на земята-занимания в парка
* 22.04.2020 г.- 100 г. от рождението на Валери Петров- четене в парка

ЮНИ

* 27.06.2020 г.- 170 г. от рождението на Иван Вазов- витрина и презентация

ЮЛИ , АВГУСТ

 Четене на открито, забавни игри в парка

 СЕПТЕМВРИ

* 14.09.2020 Г.- 90 г. 90 г. от рождението на Антон Дончев – литературно четене

НОЕМВРИ

* 01.11.2020 г. Ден на народните будители-презентация с ученици
* 09.11.2020 г. -140 г. от рождението на Йордан Йовков- презентация

 ЗАБАВНИ МЕРОПРИЯТИЯ

* 14.02.2020 г.-Трифон Зарезан-отбелязване на празника с народно веселие-50.00 лв.
* 01.03.2020 г.-Ден на самодееца- събиране на самодейците с почерпка- 200.00 лв.
* 01.03.2020 г.- Баба Марта на гости в ЦДГ И ОУ-100,00 ЛВ.
* 08.03.2020 г.- Честване празника на жената
* 01.06.2020г. –За деня на детето- забавни игри с почерпка-100.00

Месец декември –подготовка за коледни и новогодишни празници. Групата коледари се събират и припомнят коледни песни и пожелания.

 БИБЛИОТЕЧНА ДЕЙНОСТ И ОБСЛУЖВАНЕ

Поддържане и подновяване на библиотечния фонд и подобряване работата с потребителите

Предоставяне на компютърни и интернет услуги

Подобряване условията във библиотеката

Настоящата програма е изготвена от Райна Габерова- библиотекар и Диана Стайкова- секретар, съвместно с читалищното настоятелство на НЧ“ Арх. Андонов 1928“ с. Царимир.

 .